Navorsing & Fokusareas
Eienskappe van Graduandi
Aansoeke & Keurings
Welgevallen Plaas & Kelder
Prospective students 2020
Forestry & Wood Science
Institute for Plant Biotechnology
Institute for Wine Biotechnology
Standard Bank Centre
Navorsings- en Fokus areas
Voorgraadse onderrigCurrently selected
Welgevallen Plaas en Kelder
BScAgric program uitleg en struktuur in Wingerd- en Wynkunde
Die BScAgric is 'n vierjaar program en word op die hoofkampus in Stellenbosch aangebied op 'n voltydse basis. 'n Student het die opsie om die Wingerd- en Wynkunde (Algemeen) of die Wingerd- en Wynkunde (Gespesialiseerd) te volg.
Die eerste jaar van studie behels die basiese wetenskap (wat gevolg word in die Fakulteit natuurwetenskappe). Die tweede- en derdejaar fokus op wetenskaplike- en tegnologiese modules in Wingerd- en Wynkunde. Alle studente wat die BScAgric-program met hoofvakke Wingerdkunde en Wynkunde volg, moet ooreenkomstig die bogenoemde vereistes verpligte praktiese werk in albei hoofvakke doen.
Praktiese werk in Wingerdkunde en Wynkunde behels hoofsaaklik praktiese werk vanaf die einde van die derde jaar tot die middel van die vierde jaar in wyndruifwingerde met betrekking tot snoeiwerk in die winter, loofbestuur in die somer en werk in 'n kommersiële wynkelder. Spesifieke minimum kwalifikasies met betrekking tot die aantal weke wat aan hierdie aspekte bestee moet word, sal deur die Departement Wingerd- en Wynkunde aan studente gekommunikeer word. Hierdie werksprogramme word in oorleg met dosente in die Departement Wingerd- en Wynkunde uitgeklaar en beide modules (Wingerd- en Wynkunde 478) gekoppel aan die internskap moet geslaag word om vir die graad BScAgric te kwalifiseer.
Om studente in staat te stel om praktiese werk gedurende die parsseisoen te verrig, word finalejaarstudente toegelaat om eers die tweede semester vir lesings aan te sluit.
Let Wel: Die Universiteit is nie aanspreeklik vir enige beserings wat gedurende die praktykopleiding opgedoen word of eise wat daaruit ontstaan nie.
​Vakke, Modules en Module- inhoude
55565 is die vaknommer en verwys na die vak Agronomie.
324(16) (die 16 sal normaalweg tussen hakies geskryf word) is die modulekode plus kredietwaarde met module-onderwerp: Weiveldbestuur.
Die modulekode 324(16) het die volgende betekenis:
Eerste syfer: 3 – dui die jaargang aan waarin die module aangebied word.
Tweede syfer: 2 – dien as ŉ onderskeidingsyfer tussen verskillende modules van dieselfde vak in
ŉ spesifieke jaargang en dui die semester aan (tensy anders vermeld), volgens die onderstaande patroon:
1, 2 of 3: modules wat in die eerste semester aangebied word;
4, 5 of 6: modules wat in die tweede semester aangebied word;
7, 8 of 9: modules wat oor beide semesters strek, d.w.s. jaarmodules.
Derde syfer: 4 – het geen spesifieke betekenis nie, maar kan dien as onderskeidingsyfer tussen verskillende modules van dieselfde vak in ŉ spesifieke jaargang.
Die getal in die tweede blokkie (andersins tussen hakies) (16) – dui die kredietwaarde aan wat aan die module gekoppel word. Agronomie 324(16) is derhalwe ŉ module wat in die eerste semester van die derde jaar aangebied word; ŉ student verwerf 16 krediete daarvoor.
Die doseerlading van die module word in die blokkie na die module-onderwerp aangetoon. Die volgende afkortings word vir die doseerlading gebruik:
L – lesing van 50 minute (bv. 1L)
P – praktikumperiode van 50 minute (bv. 1P, 2P, 3P) S – seminaar van 50 minute
T – tutoriaal van 50 minute (bv. 1T, 2T)
Die doseerlading vir Agronomie 324(16) bedra derhalwe drie lesings van 50 minute elk en drie praktikumperiodes van 50 minute elk per week vir die duur van die module, nl. een semester.
In die laaste blokkie word die taalspesifikasie van die module aangetoon. Kliek hier vir 'n verduideliking van tie Taalspesifikasies.
Onderaan die inhoud van modules word, waar toepaslik, die slaagvoorvereiste, voorvereiste en newevereiste modules wat daarop betrekking het, aangedui. Die volgende afkortings word gebruik:
S – Slaagvoorvereiste module
V – Voorvereiste module
N – Newevereiste module
In hierdie verband geld die volgende omskrywings:
ŉ Slaagvoorvereiste module is ŉ module waarin ŉ student eers moet slaag alvorens die module(s) waarvoor dit ŉ slaagvoorvereiste is, gevolg kan word.
ŉ Voorvereiste module is ŉ module waarin ŉ klaspunt van minstens 40, of ŉ prestasiepunt van minstens 40 in die geval van ŉ module wat deurlopend geassesseer word, behaal moet word alvorens die studie in die module waarvoor dit ŉ voorvereiste is, voortgesit mag word.
ŉ Newevereiste module is ŉ module wat vóór of in dieselfde akademiese jaar gevolg moet word as die module waarop dit betrekking het.
ŉ Kwalifikasie sal nie toegeken word alvorens ŉ student in al die voorgeskrewe voorvereiste en newevereiste modules geslaag het nie.
BScAgric Wingerd- en Wynkunde (Algemeen)
Baccalaureusprogram in Voedsel- en Wynproduksiestelsels (BScAgric)
Vir 'n volledige uitleg van die BScAgric Wingerd- en Wynkunde (Algemeen) se modules met beskrywings en krediete, kliek hier vir die PDF formaat.
​BScAgric Wingerd- en Wynkunde (Gespesialiseerd)
'n Volledige uitleg van die BScAgric Wingerd- en Wynkunde (Gespesialiseerd) se modules met beskrywings en krediete, kliek hier vir die PDF formaat.